Aandele-mening: Afrimat | Netwerk24
’n Sterk stel resultate van Afrimat vir die jaar tot 28 Februarie. Wesensverdienste per aandeel (WVPA) is 29,6% hoër danksy ’n styging van 24,6% in inkomste.
dividend was onveranderd op 62c, wat die aandeel op ’n gemaklike prys-verdienste-verhouding (p/v) van 13 en ’n dividendopbrengs van sowat 2,5% plaas.
Die bestuur bewys hom deurlopend as bedrewe met nie slegs die bedryf van die onderneming nie, maar ook die deurhaak van goed geprysde, strategiese transaksies. Die mees onlangse voorbeeld is die Demaneng-ysterertsmyn, wat nou byna die helfte van die groep se wins bydra.
'n Kwelpunt is egter die moontlike aankoop van Universal Coal vir sowat R2 miljard. Skuld-tot-ekwiteit staan op ’n beskeie 23,8%, maar die transaksie sal waarskynlik ’n regteuitgifte vereis.
Met ’n markkapitalisasie van sowat R4,4 miljard sal dié transaksie boonop verreweg die grootste wees wat Afrimat nog beklink het en sal hy ’n stewige premie vir Universal Coal betaal (die voorgestelde prys is dubbel wat die aandeelprys in 2017 was).
’n Kwelpunt is egter die moontlike aankoop van Universal Coal vir sowat R2 miljard. Skuld-tot-ekwiteit staan op ’n beskeie 23,8%, maar die transaksie sal waarskynlik ’n regteuitgifte vereis.
Slim en winsgewende transaksies is deel van die groep se DNS, maar die grootte van dié transaksie wek kommer (lees ook my artikel op bladsy 18) en ek sal nie in dié stadium koop nie. Val die transaksie deur die mat, kan enige swakheid ’n koopaanduiding wees.
Stuur 'n boodskap na terugvoer@fiweek.co.za
Meer oor: Finweek | Afrimat | Aandele-Mening